陆琇

陆琇（？—？），鲜卑姓步六孤氏，字伯琳，河南郡洛阳县（今河南省洛阳市东）人，北魏官员。 陆琇是陆馛的第五子，生母赫连氏身高七尺九寸，很有妇德，陆馛有把爵位传给陆琇的意思。陆琇虚龄九岁时，陆馛对他说：“你的祖父东平王陆俟有十二个儿子，我是嫡长子，继承家业，如今已年老，你正年幼，难道能担任陆氏的宗族首领吗？”陆琇回答说：“如果不是较量气力，何必担心年幼。”陆馛感到惊讶，于是立陆琇为世子，陆馛去世后，陆琇继承了建安王的爵位。陆琇沉稳刚毅少言语，喜欢读书，因为是功臣的子孙被授任侍御长、给事中，升任黄门侍郎，转任太常少卿、散骑常侍、太子左詹事、兼任北海王师、光禄大夫，转任祠部尚书、司州大中正。太和十九年（495年），魏孝文帝元宏诏令司空公穆亮、领军将军元俨、中护军广阳王元嘉和尚书陆琇担任鲜卑四大中正，一起分定鲜卑姓族。太和二十年八月戊戌（496年8月31日），魏孝文帝前往嵩山，太子元恂留守金墉城，元恂在西掖门内和左右谋划，想要征发牧马轻骑逃到平城，元恂在皇宫中亲手杀死太子中庶子高道悦。领军元俨关住皇宫的门防备阻止，夜间才得以宁静。第二天（496年9月1日）早晨，陆琇骑马飞驰到嵩山启奏魏孝文帝，魏孝文帝听说后惊异惋惜，对外将此事保密，到了汴口才返回洛阳。陆琇后来因为堂兄陆叡之事被免官。 景明初年，陆琇试任河内郡太守。景明二年（501年）五月，咸阳王元禧谋反时命令儿子元通与尹仵期、薛继祖等人偷偷前往陆琇家中，准备占据河内郡。陆琇一开始与元通传递消息，听说元禧失败，将元通斩首，将首级送到朝廷。当时因为陆琇不先押送元通，在元禧失败后才将元通斩首，责问陆琇传递消息之事，征召陆琇到廷尉。廷尉少卿崔振彻底查办罪状，将陆琇定罪大逆，陆氏的宗族老少都被拘捕。陆琇内外亲戚和朝廷显贵都为他说话，崔振研查案情毫不松懈，终究没有宽纵。将要大赦时，陆琇在监狱中死去。陆琇的弟弟陆凯上书伸冤，魏宣武帝元恪诏令恢复陆琇的爵位，他的儿子陆景祚继承爵位。 陆馛，北魏安南将军、太保、建安贞王 赫连氏 陆凯，北魏正平郡太守 陆景祚，北魏建安公 陆净，北齐征西将军、金紫光禄大夫、建安公 陆蒺藜，第二女，嫁北魏宁朔将军、员外散骑常侍、赵武公罗宗 陆顺华，嫁北魏持节、安东将军、济州刺史、东安王元凝 陆氏，嫁北魏镇北将军、散骑常侍、金紫光禄大夫、太常卿元固 《魏书·卷一百一十三·官氏志九第十九》：太和十九年，诏曰：“代人诸胄，先无姓族，虽功贤之胤，混然未分。故官达者位极公卿，其功衰之亲，仍居猥任。比欲制定姓族，事多未就，且宜甄擢，随时渐铨。其穆、陆、贺、刘、楼、于、嵇、尉八姓，皆太祖已降，勋著当世，位尽王公；灼然可知者，且下司州、吏部勿充猥官，一同四姓。自此以外，应班士流者，寻续别敕。原出朔土，旧为部落大人，而自皇始已来，有三世官在给事已上，及州刺史、镇大将，及品登王公者为姓。若本非大人，而皇始已来，职官三世尚书已上，及品登王公而中间不降官绪，亦为姓。诸部落大人之后，而皇始已来官不及前列，而有三世为中散、监已上，外为太守、子都，品登子男者为族。若本非大人，而皇始已来，三世有令已上，外为副将、子都、太守，品登侯已上者，亦为族。凡此姓族之支亲，与其身有缌麻服已内，微有一二世官者，虽不全充美例，亦入姓族；五世已外，则各自计之，不蒙宗人之荫也。虽缌麻而三世官不至姓班，有族官则入族官，无族官则不入姓族之例也。凡此定姓族者，皆具列由来，直拟姓族以呈闻，朕当决姓族之首末。其此诸状，皆须问宗族，列疑明同，然后勾其旧籍，审其官宦，有实则奏，不得轻信其言，虚长侥伪。不实者，诉人皆加‘传旨问而诈不以实之’坐，选官依‘职事答问不以实’之条。令司空公穆亮、领军将军元俨、中护军广阳王嘉、尚书陆琇等详定北人姓，务令平均。随所了者，三月一列簿帐，送门下以闻。”于是升降区别矣。 《资治通鉴·卷一百四十》：又诏以：“代人先无姓族，虽功贤之胤，无异寒贱；故宦达者位极公卿，其功、衰亲仍居猥任。其穆、陆、贺、刘、楼、于、嵇、尉八姓，自太祖已降，勋著当世，位尽王公，灼然可知者，且下司州、吏部，勿充猥宫，一同四姓。自此以外，应班士流者，寻续别敕。其旧为部落大人，而皇始已来三世官在给事已上及品登王公者为姓；若本非大人，而皇始已来三世官在尚书已上及品登王公者亦为姓。其大人之后而官不显亦为族；若本非大人而官显者说为族。凡此姓族，皆应审核，勿容伪冒。令司空穆亮、尚书陆琇等详定，务令平允。”琇，馛之子也。 《魏书·卷二十二·列传第十》：恂不好书学,体貌肥大，深忌河洛暑热，意每追乐北方。中庶子高道悦数苦言致谏，恂甚衔之。高祖幸崧岳，恂留守金墉，于西掖门内与左右谋，欲召牧马轻骑奔代，手刃道悦于禁中。领军元俨勒门防遏，夜得宁静。厥明，尚书陆琇驰启高祖于南，高祖闻之骇惋，外寝其事，仍至汴口而还。 《资治通鉴·卷一百四十》：八月，戊戌，帝如嵩高，恂与左右密谋，召牧马，轻骑奔平城，手刃道悦于禁中。中领军元俨勒门防遏，人夜乃定。诘旦，尚书陆琇驰以启帝，帝大骇，秘其事，仍至汴口而还。 《魏书·卷四十·列传第二十八》：琇，字伯琳，馛第五子。母赫连氏，身长七尺九寸，甚有妇德。馛有以爵传琇之意。琇年九岁，馛谓之曰：“汝祖东平王有十二子，我为嫡长，承袭家业，今已年老，属汝幼冲，讵堪为陆氏宗首乎？”琇对曰：“苟非斗力，何患童稚。”馛奇之，遂立琇为世子。馛薨，袭爵。琇沉毅少言，雅好读书，以功臣子孙为侍御长、给事中，迁黄门侍郎，转太常少卿、散骑常侍、太子左詹事、领北海王师、光禄大夫，转祠部尚书、司州大中正。会从兄叡事免官。景明初，试守河内郡。咸阳王禧谋反，令子昙和与尹仵期、薛继祖等先据河内。琇闻禧败，斩昙和首。时以琇不先送昙和，禧败始斩首，责其通情，征诣廷尉。廷尉少卿崔振穷治罪状，按琇大逆，陆宗大小，咸见收捕。会将赦，先薨于狱。琇弟凯仍上书诉冤，世宗诏复琇爵。子景祚袭。 《北史·卷二十八·列传第十六》：琇字伯琳，馛第五子也。母赫连氏身长七尺九寸，甚有妇德。馛有以爵传琇之意。琇年九岁，馛谓之曰：“汝祖东平王有十二子，我为嫡长，承袭家业。今已年老，属汝幼冲，讵堪为陆氏宗首乎？”琇对曰：“苟非斗力，何患童幼！”馛奇之，遂立琇为世子。馛薨，袭爵。琇沈毅少言，雅好读书。以功臣子孙，为侍御长，累迁祠部尚书、司州大中正。会从兄叡事，免官。 《魏书·卷二十一上·列传第九上》：长子通，字昙和。窃入河内，太守陆琇初与通情，既闻禧败，乃杀之。 《北史·卷十九·列传第七》；长子通，字昙和，窃入河内太守陆琇家。初与通情，既闻禧败，乃杀之。 《魏书·卷五十七·列传第四十五》：河内太守陆琇与咸阳王禧同谋为逆，禧败事发，振穷治之。时琇内外亲党及当朝贵要咸为之言，振研核切至，终无纵缓，遂毙之于狱。 《北史·卷三十二·列传第二十》：河内太守陆琇与咸阳王禧同谋为逆，禧败事发，振穷案之。时琇内外亲党及当朝贵要咸为言之，振研核切至，终无纵缓，遂毙之于狱。 《资治通鉴·卷第一百四十四·齐纪十》：河内太守陆琇闻禧败，斩送禧子通首。魏朝以琇于禧未败之前不收捕通，责其通情，征诣廷尉，死狱中。 《北史·卷二十八·列传第十六》：景明初，试守河内郡。咸阳王禧谋反，令子昙和等先据河内。琇闻禧反，斩昙和首。时以琇不先送昙和，禧败始斩，责其通情，征诣廷尉。少卿崔振穷罪状，案琇大逆。陆宗大小，咸见收捕。会将赦，先毙于狱。琇弟凯仍上书诉冤，宣武诏复琇爵，子景祚袭。 殷宪, 《北齐陆净墓志考述》, 雅昌艺术家, 2014-05-23 [2016-09-17], （原始内容存档于2017-03-05）  薛海洋, 《北魏罗宗墓志暨其妻陆蒺藜墓志考证与艺术浅析》, 《中国书法》 (10期), 2009年, (10期): 131–141  《汉魏南北朝墓志汇编》：大魏故驃騎大將軍散騎常侍濟袞二州刺史二州諸軍」事東安王太妃墓誌銘」太妃姓陸，諱順華，河南洛陽人也。稟靈川嶽，既因生以啟」姓；取則星雷，亦祚土以命氏。五葉公門，復在今日；九世卿」族，徒稱往時。至於贊殷翼周之功，方稷比契之績，固載之」於敦史，此可得而悉言。祖受洛跋，相州刺史吏部尚書太保建安貞王。器宇沖深，宰輔當世。父琇，襲爵建安王，給事」黃門侍郎太子左瞻事祠部尚書太常卿司州大中正衛」大將軍儀同三司。風度邃遠，領袖一時。太妃長自公宮，聲」標中谷，容止閑華，識悟柔婉，照梁未可為并，委衣不足為」儔。亦既言笄，來從百兩，四德本循，六行彌著，室中生光，事」高蕃邸，家內之肥，名踰列國。及東安詔赴，魚山告窀，訓撫」咳幼，剋紹家業。朝旨褒其風德，物議重其高順。而中年構」疾，奄從朝露。春秋五十有九，以武定五年歲次丁卯五月」丁酉朔十一日丁未薨於鄴城脩正里之第。粵以其年十」一月甲午朔十六日已酉窆於武城之西北，去鄴城十里。」世經十一，吳王之墓復開；時歷三千，滕公之廬重啟。居諸」送生，陵谷相貿，終同侵毀，庶表遺鐫。乃為銘曰：」高門□□，亦葉重光，世祿世載，令問令望。珠生麗水，玉出」崑崗，誕茲明叔，如彼珪璋。聲流中谷，嚮溢平林，既方桃李，」復諸瑟琴。用復厥操，以秉其心，婦德無爽，母儀可欽。畢至」難違，各云其命，華堂溘阻，荒原且敻。嚴霜夜切，悲風曉勁，玉體長潛，金聲可詠。 《汉魏南北朝墓志汇编》：魏故使持節車騎大將軍儀同三司雍州刺史元公墓誌銘」公諱固，字全安，河南洛陽人。景穆皇帝之孫，使持節征西大將」軍儀同三司汝陰王第六子也。生而明悟，幼若老成。太和中，釋褐」太子舍人。轉給事中。除通直散騎侍郎散騎侍郎兼大宗正少卿。」遷太子庶子通直散騎常侍宗正少卿。復加冠軍將軍兼將作大」匠，俄正大匠，常侍如故。重除宗正少卿，大匠如故。出為征虜將軍」東秦州刺史，不行。加左將軍。轉安南將軍大宗正卿，還領大匠。遷」撫軍將軍衛尉卿行河南尹。轉中軍將軍右衛將軍，加散騎常侍。」出為鎮北將軍定州刺史，常侍如故。後除金紫光祿大夫太常卿，」鎮北常侍如故。以孝昌三年歲次丁未九月辛酉朔二日壬戍薨」於位。有詔追贈使持節車騎大將軍儀同三司雍州刺史。謚曰也。十一月庚申朔二日辛卯葬于長陵之東。乃作銘曰：」草昧締構，權輿經始，曰帝曰皇，乃疆乃理。鬱矣本枝，詵然鱗趾，含」英挺出，實惟夫子。爰初齠齔，亦既弁兮，克岐克嶷，如璧如珪。縻茲」好爵，陟彼雲梯，騰聲望苑，騁足龍閨。委他在公，便繁左右，鳴珮垂」腰，清蟬加首。優游文義，流連琴酒，瞻彼遺薪，永言載負。攸攸列棘，」茫茫關輔，且尹且卿，兼總心膂。斯實折衝，亦唯禦侮，休風式播，奇」功乃舉。易水之南，恒山之北，邯鄲舊風，叢臺故國。誰蕃誰屏，以親」以德，帝曰爾諧，分銅樹則。煌煌禮樂，肅肅宗枋，選眾而舉，乃作元」卿。方沖九萬，摶風上征，奄同芳草，飄忽先零。生榮死哀，禮有加數，」何以贈行，玄雲芳樹。蕭瑟寒原，邅迴芒路，一去不還，清徽永鑄。」妻河南陸氏。父琇，散騎常侍給事黃門侍郎太子瞻事祠部」尚書金紫光祿大夫司州大中正太常卿建安公。祖拔，使持」節侍中征西大將軍相州刺史都督中外諸軍事太保建安」王。息靜藏年九歲。女令男年十二。